# Kjarasamningur

**milli**

## Tannlæknafélags Íslands

**og**

## Félags tanntækna og aðstoðarfólks tannlækna

1. **grein – Gildissvið.**

Samningur þessi nær til þeirra er starfa hjá tannlæknum, í fyrirtækjum þeirra, við eftirtalin störf:

a)

Tanntæknar hafa forgangsrétt til vinnu. Forgangsréttur gildir þóeingöngu um nýráðningar.Þeir aðstoða tannlækni á klínik og sinna almennum ritarastörfum í móttöku á tannlæknastofu samkvæmt reglugerð um menntun, réttindi og skyldur tanntækna, dags. 28. apríl, 1998, sem sett er samkvæmt lögum nr. 24/1985 um starfsheiti og starfsréttindi heilbrigðisstétta og samkvæmt lögum um tannlækningar nr. 38/1985.

b)

Aðstoðarfólk tannlækna, sem fær starfsþjálfun sína á tannlæknastofum eingöngu.

Tanntæknar og aðstoðarfólk hafa þagnarskyldu um allt það, sem snertir starf þeirra. Þagnarskyldan er virk, þótt viðkomandi láti af störfum.

Ekki er gert ráð fyrir að tanntæknar eða aðstoðarfólk annist almenna daglega ræstingu á gólfum og salernum.

1. **grein – Ráðning, reynslutími, uppsagnarfrestur o.fl.**

**Reynslutími.**

Fyrstu 3 mánuðir starfsins skulu vera reynslutími og er uppsagnarfrestur af allra hálfu ein vika.

**Ráðning** – **Ráðningarsamningur: Merkt TFÍ-FTAT Fylgiskjal 1 og TFÍ-FTAT Fylgiskjal 2.**

Að loknum reynslutíma skal gera skriflegan ráðningarsamning, en í samningi þessum má ekkert vera, sem skerðir kjarasamning TFÍ og FTAT. Starfsmat og hugsanleg leiðrétting á starfskjörum skal fara fram með sérstöku viðtali milli vinnuveitanda og starfsmanns. Slíkt viðtal skal fara fram einu sinni á ári og ber vinnuveitanda að hafa frumkvæði að því að boða til viðtals. Ef lengri tími en eitt ár líður á milli viðtala, getur starfsmaður óskað eftir viðtali, og skal það þá veitt innan tveggja mánaða. Niðurstaða fundarins skal skráð og staðfest með undirritun beggja aðila og skoðast það sem hluti ráðningarsamnings.

**Uppsagnarfrestur.**

Að loknum reynslutíma er uppsagnarfrestur 3 mánuðir miðað við mánaðamót. Sé tanntæknir eða aðstoðarmaður ráðinn aftur hjá sama tannlækni eða öðrum skal hann njóta fyrri starfsaldurs við ákvörðunlauna.

Sé tanntæknir eða aðstoðarmaður búinn að starfa í 10 ár hjá sama atvinnurekanda, og er orðinn 55 ára, lengist uppsagnarfrestur í 4 mánuði, 5 mánuði ef hann er orðinn 60 ára og 6 mánuði ef hann er orðinn 63 ára. Tanntæknir og aðstoðarfólk geta hins vegar sagt upp starfi sínu með þriggja mánaða fyrirvara. Uppsögn skal ávallt vera skrifleg.

1. **grein – Laun.**

**Greiðsla launa.**

Útborgun launa skal fara fram mánaðarlega og eigi síðar en fyrsta dag eftir að mánuði þeim lýkur, sem laun eru greidd fyrir. Tanntæknar og aðstoðarfólk skulu fá launaseðil við hverja útborgun, þar sem greiðslan er sundurliðuð, svo sem í dagvinnu og yfirvinnu, og unnar stundir í yfirvinnu tilgreindar. Einnig verði allur frádráttur sundurliðaður.

**Lágmarkslaun.**

1. febr. 2014: Lágmarks byrjunarlaun tanntækna kr. 265.475.-

1. febr. 2014: Lágmarks byrjunarlaun aðstoðarfólks kr. 247.751.-

Hækkun mánaðarlauna:

1. febrúar 2014 2.8%

Tanntæknar og aðstoðarfólk í hlutastarfi skulu taka launahækkanir í samræmi við starfshlutfall.

 **Desemberuppbót.**

 Á árinu 2014 kr. 83.100.-

 (Orlofsuppbót og desemberuppbót er lögð saman í eina uppbót).

Starfsmenn, sem verið hafa í fullu starfi allt árið í sama fyrirtæki, og eru við störf í fyrirtækinu í síðustu viku nóvember eða fyrstu viku desember, skulu eigi síðar en 15. desember ár hvert fá greidda sérstaka eingreiðslu, desemberuppbót. Starfsfólk í hlutastarfi, sem uppfyllir sömu skilyrði, skal fá greitt hlutfallslega.

Uppgjörstímabilið er almanaksárið, en fullt ársstarf telst í þessu sambandi 45 unnar vikur eða meira, fyrir utan orlof. Starfsfólk með skemmri starfstíma skal fá greitt hlutfallslega miðað við starfstíma sinn.

Starfsmaður, sem lætur af störfum á árinu vegna aldurs, eða eftir 12 vikna samfellt starf á árinu hjá sama vinnuveitanda, skal við starfslok fá greidda desemberuppbót miðað við starfstíma og starfshlutfall á árinu. Sama gildir þótt starfsmaður sé frá störfum vegna veikinda eftir að greiðsluskyldu vinnuveitanda lýkur, eða í allt að 6 mánuðum vegna fæðingarorlofs. Heimilt er að jafna greiðslum yfir allt árið.

**Kaupgreiðslur í veikindaforföllum.**

Launagreiðslur til meðlima FTAT í veikindaforföllum skulu vera þannig:

Á fyrsta ári tvo daga fyrir hvern unninn mánuð, eftir eins árs starf þrjá mánuði á hverjum 12 mánuðum, eftir 5 ára starf hjá sama vinnuveitanda 5 mánuðir á hverjum 12 mánuðum og eftir 10 ára starf hjá sama vinnuveitanda 7 mánuðir á hverjum 12 mánuðum. Þó skal

tanntæknir eða aðstoðarfólk, sem áunnið hafa sér réttindi til 5 eða 7 mánaða launagreiðslna í veikindaforföllum hjá síðasta vinnuveitanda og skiptir um vist, eiga rétt til launagreiðslu um eigi skemmri tíma en 3 mánuði af hverjum 12 mánuðum. Veikist tanntæknir eða aðstoðarfólk, ber þeim að tilkynna tannlækni veikindi sín eins fljótt og auðið er. Skylt er tanntækni og aðstoðarfólki að sanna veikindi sín með læknisvottorði, sé þess óskað.

Foreldri skal eftir 6 mánaða starf heimilt að verja 1 degi fyrir hvern unninn mánuð, samtals allt að 6 vinnudögum, til aðhlynningar sjúkum börnum sínum undir 13 ára aldri, enda verði annari umönnun ekki við komið, og haldi foreldri föstum og reglubundnum launum.

Eftir eins árs starf hjá sama tannlækni skal foreldri með sama hætti heimilt að verja samtals 12 vinnudögum til aðhlynningar börnum sínum undir 13 ára aldri. Það er sameiginlegur skilningur aðila, að með foreldri sé einnig átt við fósturforeldri eða forráðamann, sem er framfærandi barns og komi þá í stað foreldris.

Jafnframt er það skilningur aðila á milli, að sannanlega taki báðir foreldrar þátt í aðhlynningu barna þegar starfandi foreldri er í sambúð, og skiptir með sér dögum, eða hluta úr degi, í aðhlynningu barna sinna.

Tanntæknar og aðstoðarfólk eiga rétt á leyfi frá störfum þegar um óviðráðanlegar (force majeure) og brýnar fjölskylduástæður er að ræða vegna sjúkdóms eða slyss, sem krefjast tafarlausrar nærveru starfsmanns. Tanntæknar og aðstoðarfólk eiga ekki rétt á launum frá vinnuveitanda í framangreindum tilfellum.

**4. grein – Vinnutími.**

Fullt starf er 38 stunda vinnuvika eða styttri tími, sé um lögboðna frídaga að ræða. Gefa skal tvö eða fleiri neysluhlé, samtals 30 mínútur á dag, og er þessi tími innifalinn á 38 stunda vinnuvikunni. Neysluhlé eru ótímasett og skal sæta lagi eftir því sem starfsemi tanntæknastofunnar leyfir (óregluleg neysluhlé**).** Sé vinna lögð niðurvegna hádegismatartíma, þá er matartíminn ekki hluti af vinnutíma og heildar viðvera á vinnustað lengist sem því nemur. Heimilt er þó að semja um annað í ráðningarsamningi.

Vikulegur dagvinnutími getur verið breytilegur á tímabilinu 07-19,

5 daga vikunnar, sveigjanlegur vinnutími. Aðilar geta þó samið um hliðrun á dagvinnutíma innan vikunnar og skal það þá koma fram í ráningarsamningi. Sé um hlutastarf að ræða, skal deila með unnum vinnustundum á viku upp í 38 til þess að finna vinnuprósentu.

Vinnutími skal koma fram í ráðningarsamningi.

Heimilt er að semja svo um á vinnustað, að unnið sé á uppstigningardag og sumardaginn fyrsta.

Samþykki starfsmenn að vinna á sumardaginn fyrsta eða á uppstigningardag, skal greiða fyrir það með einu af þrennu:

1. Yfirvinnukaupi samkvæmt kjarasamningi.
2. Tveimur auka orlofsdögum.
3. Flutningur á frídegi. Starfsmenn fá greidd sömu laun og aðra virka daga og halda dagvinnulaunum sínum á nýjum frídegi.

Samningur er um flutning á frídegi og ákvörðun um nýjan frídag eða fyrirkomulag um frítöku nær til allra hlutaðeigandi starfsmanna og ræðst af vali meirihlutans.

Fyrirkomulagið, sem samið er um, skal koma fram í ráðningarsamningi.

Sé yfirvinna unnin samfellt í 2 klst. eða lengur eftir að dagvinnu lýkur, skal veita matartíma, eina klukkustund. Sé matartíminn eða hluti af honum unninn, greiðist hann á tvöföldu yfirvinnukaupi. Fyrir auka útkall skal greiða minnst 4 tíma yfirvinnu.

Í einum mánuði teljast að jafnaði vera 21.67 dagar, sem vinna á. Ef unnið er hluta úr mánuði er reiknað hlutfallslega miðið við 21.67, en ekki raunverulega lengd mánaðarins.

**Deilitölur vegna tímakaups, dagkaups.**

Dagvinnutímakaup hvers starfsmanns skal fundið með því að deila með 160 í föst mánaðarlaun.

Dagkaup hvers starfsmanns skal fundið með því að deila tölunni 21.67 í föst mánaðarlaun.

**Yfirvinnuálag.**

Öll yfirvinna greiðist með tímakaupi, sem nemur 1.0385% af mánaðarlaunum fyrir dagvinnu. Öll vinna, sem unnin er á stórhátíðum greiðist með tímakaupi, sem nemur 1.375% af mánaðrlaunum fyrir dagvinnu.

**5.grein – Orlof.**

**Orlofsréttur.**

Hver aðili FTAT, sem starfað hefir hjá sama fyrirtæki, skal fá orlof á fullum launum, sem hér segir:

Á fyrsta ári, 24 virkir dagar á hverju sumri, orlofslaun 10.17%.

Eftir 1 ár, 25 virkir daga á hverju sumri, orlofslaun 10.64%.

Eftir 5 ár, 27 virkir daga á hverju sumri, orlofslaun 11.59%.

Eftir 10 ár, 30 virkir daga á hverju sumri, orlofslaun 13.04%.

Þeir aðilar, sem hafa unnið skemur en eitt ár, skulu fá orlof í hlutfalli við starfstíma orlofsársins.

Þegar tanntæknir eða aðstoðarfólk hættir störfum hjá tannlækni, ber að greiða þeim út áunnið orlof við starfslok.

Áunninn réttur vegna starfa í sama fyrirtæki endurnýjast eftir eins og hálfs árs starf hjá nýju fyrirtæki, enda hafi hann verið sannreyndur.

**Orlofstími.**

Sumarorlofstímabilið er á tímabilinu 2. maí til 15. september. Þó er heimilt að kveða á um skemmra orlof á fyrrgreindu tímabili, ef sérstakar rekstrarástæður gera það brýnt, þó að lágmarki 20 daga á sumarorlofstímabilinu.

Af þessum 20 dögum skulu 15 dagar vera samfelldir. Ef samkomulag er um að taka 5 daga sumarorlofsins að vetri til að beiðni

vinnuveitandans, skal það bætt með 25%. Ef launþeginn óskar hins vegar sjálfur eftir orlofi síðar en 15. september, lengist orlof hans ekki.

Vinnuveitandi getur óskað eftir að aðrir orlofsdagar séu teknir að vetri til án þess að það sé bætt með 25%.

Tannlæknir ákveður í samræmi við tanntækni eða aðstoðarfólk, hvenær orlof skuli veitt.

Hann skal verða við óskum tanntæknis eða aðstoðarfólks um hvenær orlof skuli veitt, að svo miklu leyti sem unnt er vegna starfseminnar.

Tannlæknir skal hafa tilkynnt sumarfrístíma með 60 daga fyrirvara. Geti tanntæknir eða aðstoðarfólk ekki, vegna veikinda, farið í orlof á þeim tíma, sem vinnuveitandi ákveður, skulu þeir sanna forföll sín með læknisvottorði sé þess óskað.

Á sama hátt ber tanntæknum og aðstoðarfólki að tilkynna tannlækni um veikindi eða slys meðan á orlofi stendur innanlands sem erlendis. Getur tanntæknir eða aðstoðarfólk þá krafist orlofs á öðrum tímum, en ekki síðar en svo, að orlofi þeirra sé lokið fyrir 31. maí næstan á eftir.

**6. grein – Fæðingarorlof og mæðraskoðun**.

**Fæðingarorlof.**

Samkvæmt lögum um fæðingar-og foreldraorlof nr. 95/2000 skal fæðingarorlof reiknast til starfstíma við mat á starfstengdum réttindum, svo sem rétti á orlofstöku og lengingar orlofs samkvæmt kjarasamningi, starfsaldurshækkana, veikindaréttar

og uppsagnarfrests. Sama gildir ef kona þarf af öryggisásæðum að leggja niður störf á meðgöngutíma, sbr. reglugerð um ráðstafanir til þess að auka öryggi og heilbrigði á vinnustöðum fyrir konur, sem eru þungaðar, hafa nýlega alið barn, eða hafa barn á brjósti.

Lögbundið fæðingarorlof telst til unnins tíma við útreikning orlofsréttar, þ.e. réttar til frítöku, en ekki orlofslauna.

Eftir tveggja ára starf hjá sama vinnuveitanda, teljast fjarvistir vegna fæðingarorlofs allt að 6 mánuðum til starfstíma,við mat á rétti til aukins orlofs samkvæmt kjarasamningi, útreikningi desemberuppbótar, starfsaldurshækkana, veikindaréttar og uppsagnarfrests.

**Mæðraskoðun.**

Barnshafandi konur eiga rétt til nauðsynlegra fjarvista frá vinnu vegna mæðraskoðunar án frádráttar á föstum launum þurfi slík skoðun að fara fram í vinnutíma.

**7. grein – Lífeyrissjóður og félagsgjald.**

Tanntæknir og aðstoðarfólk eiga rétt til aðildar að Lífeyrissjóði verzlunarmanna. Tannlæknar greiði til sjóðsins 8% af mánaðarkaupi, en tanntæknar og aðstoðarfólk 4%.

Í þeim tilvikum sem tanntæknir eða aðstoðarmaður leggur 2-4% viðbótarframlag í séreignarsjóð skal vinnuveitandi greiða framlag á móti, sem nemur 2%.

Tannlæknir skal taka 1% af launum tanntækna og aðstoðarfólks, fyrir utan 4% vegna lífeyrissjóðsins, til greiðslu á félagsgjöldum viðkomandi til FTAT. Skal tannlæknir skila félagsgjaldinu um leið og hann greiðir til lífeyrissjóðsins.

Greiði aðilar í aðra lífeyrissjóði ber tannlækni að sjá um að greiðsla félagsgjalds, sjúkrasjóðsgjalds og orlofsheimilasjóðsgjalds berist skrifstofu FTAT mánaðarlega ásamt sundurliðun.

**8. grein – Sjúkra- og orlofsheimilasjóður**

Tannlæknir greiðir 1% af launum í Sjúkrasjóð FTAT og 0.25% af launum tanntækna og aðstoðarfólks í orlofsheimilasjóð FTAT.

Tannlæknir skal skila greiðslum þessum um leið og hann greiðir iðgjald til Lífeyrissjóðs verzlunarmanna.

1. **grein – Slysatryggingar.**

Aðilar eru sammála um að grein þessi verði samhljóða 13. grein í kjarasamningi Alþýðusambands Íslands, ASÍ, og Samtaka atvinnulífsins, SA, 2008.

**10.** **grein – Fatnaður og aðstaða á vinnustað.**

Tannlæknir leggur tanntækni og aðstoðarfólki til vinnufatnað tvisvar á ári miðað við fullt starf, eða annan samsvarandi fatnað, eftir nánara samkomulagi. Tanntæknar og aðstoðarfólk sjá um þrif á þeim.

Fatahengi eða fataskápur skal vera á vinnustað. Tannlækni er skylt að láta tanntækni og aðstoðarfólki í té hlífðargleraugu. Tannlækni er skylt að sjá um að lyfjakassi með nauðsynlegum lyfjum og umbúðum sé á vinnustað.

Skylt er tanntæknum, aðstoðarfólki og tannlæknum að fara í öllu eftir fyrirmælum Geislavarna ríkisins um meðferð Röntgentækja.

**11.**  **grein – Samningsmarkmið – gildistími.**

Komi til þess að samningsforsendur standist ekki skulu aðilar leitast við að ná samkomulagi um breytingar á samningi þessum til að markmið samningsins náist. Að öðrum kosti gilda samningsforsenda um gildistíma samningsins.

Saminingurinn gildir í 1 ár, eða til 1. febrúar 2015.

**12. grein – Endurmenntun.**

**Fyrirkomulag.**

Ársþings- og endurmenntunarnefnd TFÍ ásamt stjórn TFÍ og FTAT komi sér saman um endurmenntunardagskrá i einn dag fyrir aðstoðarfólk sem haldið verður samhliða ársþingi TFÍ á haustmisseri 2014. Allir tanntæknar og aðstoðarfólk í stéttarfélagi FTAT sem er í vinnu hjá tannlæknum sem eru félagar í Tannlæknafélagi Íslands og eru þar með aðilar að þessum samningi er heimilt að skrá sig á endurmenntunardaginn án endurgjalds fyrir viðkomandi starfsmann. Útlagður kostnaður TFÍ vegna dagskráinnar fellur á viðkomandi tannlækni sem er með starfsmanninn í vinnu . TFÍ sér um að innheimta þátttökugjöld af viðkomandi tannlækni í samræmi við fjölda þáttakanda frá viðkomandi stofu. Ef starfsmaður skráir sig á endurmenntunardaginn þá skal honum veitt frí á fullum launum til að sinna endurmenntun sinni. Til að ná til þeirra starfsmanna sem ekki geta komist á staðinn þá skal reyna að stefna á að bjóða þeim aðgang að fjarbúnaði svo þeir geti fylgst með dagskránni. FTAT skal síðan veita veita endurmenntunarpunkta og viðurkenningarskjöl fyrir þá sem sóttu daginn.

Þessi nýja framkvæmd verður höfð til reynslu á samningstímanum og verður endurskoðaður að ári liðnu.

**13. grein – Lagabreytingar.**

Verði um að ræða lagabreytingar, er snerta kynnu eitt eða fleiri atriði samnings þessa, ber aðilum að tilkynna félagsmönnum sínum slíkar breytingar eins fljótt og auðið er.

**14. grein – Ágreiningur aðila um samning þennan.**

Rísi ágreiningur út af samningi þessum, skal vísa málinu til samninganefndar TFÍ og FTAT sem leysa skal slík ágreiningsmál.

**Reykjavík, 18 . febrúar 2014**

**F.h. Félags tanntækna og F.h. Tannlæknafélags**

**aðstoðarfólks tannlækna Íslands**

**Inger Steinsson Gísli Vilhjálmsson**